## El Consell i el Col·legi Notarial de València col·laboren en la difusió i formació sobre la figura jurídica de les cooperatives

*** L’objectiu és potenciar esta figura jurídica com a model d’economia social i unificar criteris que agilitzen els tràmits necessaris per a la seua inscripció**

El Ple del Consell ha aprovat un conveni de col·laboració entre la Conselleria d’Educació, Cultura, Universitats i Ocupació, i el Col·legi Notarial de València per a la realització d’activitats de difusió i formació general sobre la figura jurídica de les cooperatives.

Estos cursos, que estaran dirigits als professionals que intervenen en la constitució de les cooperatives, tenen com a objectiu potenciar esta figura jurídica com a model d’economia social i unificar criteris que agilitzen els tràmits necessaris per a la seua inscripció.

El conveni té una vigència de quatre anys des de la seua firma, prorrogable per un període de fins a quatre anys addicionals. És la primera ocasió que les parts subscriuran un conveni per a fomentar la formació i difusió sobre la figura jurídica de les cooperatives.

Fecha: 25/06/2025